ส่งสัญญานธรณีพิบัติซ้ำรอย 26 ธ.ค.
เอเอฟพี-8 มิ.ย.48เอเอฟพีรายงานโดยอ้างคำกล่าวของ จอห์น แมคคอสซีย์ ผู้เชี่ยวชาญด้านแผ่นดินไหวว่า ในปีนี้มีความเป็นไปได้ที่เกาะสุมาตราของอินโดนีเซียจะประสบภัยพิบัติจากเหตุแผ่น ดินไหวในระดับที่รุนแรง 2 ครั้ง คือ ระดับ 7.5 และ 9 ตามมาตราริกเตอร์ โดยความแรงระดับ 9 จะทำให้ชายฝั่งทางทิศตะวันตกของเกาะสุมาตรา ต้องประสบกับคลื่นยักษ์ซึนามิขนาดสูงถึง 10 เมตร ทั้งนี้คณะผู้เชี่ยวชาญด้านแผ่นดินไหวชุดดังกล่าว ซึ่งเคยคาดการณ์ล่วงหน้าได้แม่นยำว่า จะเกิดเหตุแผ่นดินไหวในวันที่ 28 มี.ค.ที่ผ่านมา ให้ความเห็นว่า ทางการและผู้ที่เกี่ยวข้องจะต้องเตรียมพร้อมให้ความช่วยเหลือแก่ประชาชนในพื้นที่เสี่ยงภัย รวมถึงไม่ควรเพิกเฉยต่อความเป็นไปได้ในการเกิดแผ่นดินไหวทั้งสองครั้ง สำหรับเหตุแผ่นดินไหวที่เกาะนีอาส ทางชายฝั่งตะวันตกของเกาะสุมาตรา เมื่อวันที่ 28 มี.ค.ที่ผ่านมา วัดความแรงได้ 8.7 ตามมาตราริกเตอร์ ทำให้ชาวอินโดนีเซียเสียชีวิตอย่างน้อย 1000 คน โดยนักธรณีวิทยาระบุว่า มีความรุนแรงน้อยกว่า เหตุการณ์ธรณีพิบัติเมื่อวันที่ 26 ธ.ค.ปีที่แล้ว ซึ่งมีความแรงระดับ 9.3 ตามมาตราริกเตอร์ ประมาณ 10-20 เท่า แต่ยังถือว่า เป็นเหตุแผ่นดินไหวที่รุนแรงที่สุดติดอันดับ 1 ใน 8 นับแต่ ต้นศตวรรษ 1900 วันเดียวกันนี้ เกิดแผ่นดินไหวระดับรุนแรงวัดแรงสั่นสะเทือนได้ 5.8 ตามมาตราริคเตอร์ ที่เมืองซินาบังบนเกาะสุมาตรา ทางตะวันตกของประเทศอินโดนีเซีย สร้างความแตกตื่นให้กับผู้คน ทำให้ต่างรีบหนีออกจากที่อาศัยและที่ทำงาน สำหรับแผ่นดินไหวครั้งนี้ มีจุดศูนย์กลางอยู่ที่ใต้พื้นมหาสมุทรประมาณ 33 กิโลเมตร และอยู่ห่างจากเมืองซินาบังไปทางตะวันตกเฉียงใต้ราว 95 กิโลเมตร หรือ 60 ไมล์ 
เอเอฟพี-8 มิ.ย.48เอเอฟพีรายงานโดยอ้างคำกล่าวของ จอห์น แมคคอสซีย์ ผู้เชี่ยวชาญด้านแผ่นดินไหวว่า ในปีนี้มีความเป็นไปได้ที่เกาะสุมาตราของอินโดนีเซียจะประสบภัยพิบัติจากเหตุแผ่น ดินไหวในระดับที่รุนแรง 2